Diskusjon:Kjedegir

message: Altså, kort og godt: I det siste (omtrent) året har jeg lest en god del om sykling i forskjellige sammenhenger og fora - og jeg kan ikke huske å noensinne ha lest ordet "avhoppsgir". Så hvem bruker det ordet ? For ordens skyld: Det virker på meg som en god beskrivelse av funksjonen gjenstanden har, men problemet er hvorvidt ordet brukes, eller om dette er et nyord noen søker innført via Wikipedia. Som kjent vil den sistnevnte varianten være et brudd på våre retningslinjer, så altså: Hvem bruker dette ordet ? ER det i alminnelig bruk i norsktalende sykkelmiljøer ? Autokefal Dialytiker (diskusjon) 26. mai 2023 kl. 21:12 (CEST)
replies: text: Bruker:Autokefal Dialytiker, det er ikke jeg som har funnet opp ordet avhoppsgir, hvis det er det du antyder. I denne artikkelen var det forøvrig opprinnelige forfatter Bruker:Keanu som la inn. Et søk i Nasjonalbiblioteket -Nettbiblioteket på avhoppsgir gir treff på Sykkelen del for del : oppbygning og utvikling, Hallett, Richard | Brox, Johan | Tjørve, Irene Inman (2016) og Polsk ordbok : polsk-norsk/norsk-polsk, Laskowski, Andrzej | Jørgensen, Nanna Natalia Karpinska | Gut, Dawid. | Jacobsen, Sarasvati | Sosinska, Iwona | Nilstun, Carina (2012). Begrepet er også brukt av elsykkelbutikken.no, og er oppgitt av "sykkelentusiaster" på det norske "fagforumet" terrengsykkelforumet.no som innarbeidet norsk oversettelse: Hva er 'girøre' på engelsk ?? - Sykler og deler - Terrengsykkelforumet. Forøvrig er det morsomt hvor sterke følelser det kan skape når det løftes opp norske uttrykk når folk har lært om et tema for eksempel via "YouTube" på engelsk (uten sammenligning forøvrig). Det finnes enkelte syklister som hardnakket påstår at man bør si "head tube" (engelsk) i stedet for styrerør, som er det norske faguttrykket. Nylig ble tidsskriftet landevei.no kritisert på terrengsykkelforumet.no fordi de brukte engelske faguttrykk når vi allerede har innarbeidede norske som kan brukes. Kjenner ikke journalistene til at det finnes norske uttrykk? Er det bedre at de norske uttrykkene dør ut? Jeg skjønner ikke hvorfor det skal reageres på at vi bruker norske uttrykk. Hvis man heller foretrekker engelsk kan man jo lese Wikipedia på engelsk. Sauer202 (diskusjon) 26. mai 2023 kl. 22:18 (CEST)
replies: text: :Altså, for å koke ned din overreaksjon til nivået hvor mitt poeng befinner seg: Jeg undres altså rett og slett på i hvilken grad begrepet faktisk brukes. Hverken mer eller mindre. (Og en liten sidekommentar: I denne sammenheng er en ordbok, eller ordliste, mindre nyttig, med mindre den inneholder referanser til faktisk bruk.) Autokefal Dialytiker (diskusjon) 26. mai 2023 kl. 22:24 (CEST)
replies: text: ::Vanskelig for meg å si om derailleur eller avhoppsgir er mest brukt. Da må man antagelig se gjennom norske sykkeltidsskrifter, som gjerne ikke er tilgjengelig åpent på nett, og gjøre en vurdering hvordan det er brukt over tid og om det er dekning for å velge det ene over det andre. Fagtidsskriftene har jo nylig tydeligvis begynt å skli ut med at de ikke prøver å oversette begreper til norsk engang. Men uansett tenker jeg pragmatisk at begrepet derailleur er for "spesielt interesserte". Ja, det er nok brukt, under sterk påvirkning fra engelsk. Men vil tippe at folk flest upresist vil si "sykkel med gir" eller "sykkel med utvendig gir" vs "navgir" eller "fixie" (og gjerne blande sammen de to sistnevnte). Å hive inn uforståelig fransk i miksen egner bare til å forvirre. Det prinsippielle spørsmålet fra min side er om man skal bruke uforståelige eller forståelige ord. Avhoppsgir er klarspråk. Uavhengig av om det er mye brukt eller lite brukt, så finnes det ihvertfall og det er brukt. Sauer202 (diskusjon) 26. mai 2023 kl. 22:40 (CEST)
replies: text: :::Personlig har jeg en viss tvil angående såkalte journalisters evne til å bruke sprog fornuftig; da ville jeg heller spørre i fora hvor aktive syklister, både løps- og bruks-varianter, ville kunne tenkes å svare. Altså steder som for eksempel det terrengsykkelforumet, men også steder der klubbfolk eller hverdagssyklister diskuterer sykkel som gjenstand. Hvilket ord som er mest brukt, tror jeg ellers ikke vi vil kunne finne ut; mitt poeng er vel helst at det bør være et ord som ER i bruk, enten det har 70 eller 35 % av "markedet"... (Vi bør uansett ha derailleur i systemet, dersom dette ordet er det relevante fremmedordet; men da altså eventuelt som omdirigering.) Autokefal Dialytiker (diskusjon) 26. mai 2023 kl. 22:51 (CEST)

text: Bruker:Autokefal Dialytiker, etter å ha gravd litt mer kan virke som at kjedegir muligens er et bedre og mer innarbeidet alternativ. Det kan være noe å tenke på. Forøvrig har jeg sett at noen kaller det utvendig gir, men det tenker jeg er upresist og er mer en kategori av girtyper. I Elsykler: Forbrukerrådets store kjøpeguide skiller de mellom navgir "Andre navn: Lukket girsystem, innvendig girsystem" og kjedegir. "Andre navn: Åpent girsystem, derailleurgir". Navgir og kjedegir er jo de to mest vanlige typene, men å si at henholdsvis "innvendig" og "utvendig gir" er synonymer blir feil. Innvendig og utvendig girsystem er mer brede kategorier av typer sykkelgir. Det kan for eksempel argumenteres for at et kjedegir blir innvendig om man bygger en boks rundt det. Det finnes også mange andre drivsystemer som ikke er særlig utbredte (enda iallfall) som vil kunne klassifiseres som utvendige eller innvendige etter hvorvidt girmekanismen er beskyttet fra elementene eller ikke. Sauer202 (diskusjon) 27. mai 2023 kl. 10:27 (CEST)
replies: text: :Og dette skriver man altså når artikkelen nettopp har FÅTT navnet avhoppsgir... ja, ja... Autokefal Dialytiker (diskusjon) 27. mai 2023 kl. 19:10 (CEST)
replies: text: :: Må tygge litt på om jeg synes kjedegir er et godt alternativ. Sauer202 (diskusjon) 27. mai 2023 kl. 19:42 (CEST)
replies: text: ::: Angående taksonomien navgir "Andre navn: Lukket girsystem, innvendig girsystem" og kjedegir. "Andre navn: Åpent girsystem, derailleurgir". .. så fant jeg forøvrig et obskurt moteksempel på innvendig avhoppsgir: Honda RN-01 G-cross. Sauer202 (diskusjon) 27. mai 2023 kl. 19:54 (CEST)
replies: text: :::: Har flyttet til kjedegir, da dette virker som et mer innarbeidet begrep. Sauer202 (diskusjon) 18. jun. 2023 kl. 13:48 (CEST)
thread_title:  Avhoppsgir - hvem, hva, hvor ?